钦定古今图书集成/明伦汇编/氏族典/第321卷 > 《廖用贤尚友录》 > 曾怘
## 钦定古今图书集成/明伦汇编/氏族典/第321卷 > 《廖用贤尚友录》 > 曾怘

按《宋史曾怘传》：“怘字仲常，中书舍人巩之孙。以父任
郊社斋郎，累官司农丞，通判温州，须次于越。建炎二
年，金人陷越，以琶八为帅，约诘旦，城中文武官并诣
府，有不至及藏匿不觉察者皆死，怘独不往。为邻人
纠察逮捕，见琶八辞气不屈。琶八令左右尽驱其家
属四十口，同日杀之。金人去。怘弟朝散郎。”时知杭
州馀杭县事，制大棺，敛其骨，葬之天柱山。事闻，官其
弟怤子崇兄子。皆将仕郎。崇后仕至“知南安军。”